Saabun kahe tonni boksiidiga.
Sa ei saaks rohkem eksida.
Lenini ja Stalini ideaalid naasevad.
Ole nüüd!
Ma tulin kohandatud ankruklambreid testima,
mitte geopoliitikast rääkima.
Ma juba testisin klambreid.
Kenasti töötavad.
Kui vaid Tähelinnale sinu arvamusest piisaks...
Läki!
Gorbatšov ja tema kaaslased ei saa sind enam kaitsta.
Uus aeg algas, Svetlana Zahharova.
Oo jaa.
Kas Korženko päästab meid samal moel nagu Stalin?
Dissidente metsas maha lastes ja laipu aukudesse heites?
Stalin võitis Suure Isamaasõja.
Selle sõja võitis terve põlvkonna veri,
mitte Stalin.
Kuule, Lääs tallas emakese Venemaa peal!
Korženko viib meid tagasi aega,
mil maailm kartis meie väge.
Sul on luulud, Vassili.
Aga sina oled reetur.
Sülitad oma kultuuri peale, ajades Lääne ees jalad harki.
Mine persse.
Mine ise.
See on täielik jura!
Hinga välja, et kopsud ei lõhkeks!
Mayday! Rõõmuorg, vajame 1. sadestuskambri juures kiirabi!
LÕHESTUNUD MAJA
...ei pruugi enam eal ärgata.
Rääkisin president Korženkoga.
Ta nõuab, et sel oleksid tagajärjed.
Issand halasta.
Mida Majakovski ütles?
Vassili on ikka teadvusetu. Tal on ränk kessoontõbi.
Ta peab vähemalt paar päeva veel hüperbaarilistes kambrites veetma.
Ja siis selgub, kas on pikaajalist kahju.
Seda näeb siin aina rohkem viimastel nädalatel,
Moskvas toimunust saati.
Venelane venelase vastu.
Me ei saa seda siin lubada, Ed.
Mida sa öelda tahad?
Jätan Svetlana lennuloata.
Kakluse kaotamine ei tee Vassilist süütut.
Svetlana võinuks Galkini ära tappa.
Aga ei tapnud.
Igal juhul jätan Svetlana määramata ajaks lennuloata.
Ole nüüd. Sa tead, kui tähtis on lendamine talle.
Jah, aga tema teol peavad tagajärjed olema.
Ta peab veetma 60 sol'i baasis, ilma palgata.
Soovitan sul ümber mõelda.
Ise ütlesid, et ta on üks meie parimatest pilootidest.
Ja kui tahad asteroidi treeningmissiooni kavast kinni pidada,
siis on väga raske kedagi teist tema tasemele tuua.
Ma tegin oma otsuse.
Kutsu ta sisse.
Svetlana.
Seltsimees Zahharova,
ma lugesin intsidenti raportit ja jõudsin su karistuse asjus otsuseni.
See pole oluline.
Mis mõttes?
Tähelinn teatas just mulle, et mind kutsuti tagasi Moskvasse.
Ma lähen Unityga koju.
Unity lahkub ju homme.
Miks?
Ma lähen kohtu alla Nõukogude Liidu patrioodi vastase rünnaku ja roimade eest.
Aga... Oot, see pole loogiline.
Sovetid pole eal kosmonauti sellise asja pärast tagasi kutsunud.
Vassili perel on uue režiimiga sidemed.
MOLLY COBBI KOSMOSEKESKUS
Ja kuna oleme kuulnud selle uue Nõukogude valitsuse poliitilisest kättemaksust,
ei tundu mulle, et saan teda antud olukorras tagasi saata.
Rõõmuoru komandörina on meeskonna ohutus minu esimene prioriteet.
Pean ütlema, et nõustun komandör Poole'iga.
Me ei saa lasta Zahharovat mõnda vangilaagrisse saata.
Ma tõesti mõistan, Will, aga asja muudab keeruliseks M-7 harta,
milles president Wilson Gorbatšoviga kokku leppis.
Selles on selgelt kirjas.
Igal riigil on õigus oma kodanikku Marsilt tagasi kutsuda.
Me siis lihtsalt lömitame sellele hullumeelse ees?
Keegi ei räägi lömitamisest.
President tahab kaitsta seda, mis on õige.
Aga ajalugu ei tehta vaid sinuga nõustuvate inimestega rääkides.
Räägi meile lähemalt Roskosmose uuest juhist,
et ma teaksin, kellega tegu on.
Irina Morozova.
Meie vähese info järgi
on ta tegelenud Tähelinna julgeoleku ja järelevalvega 1969. aastast saati.
Ta on pärit Moskva eliidi perest.
Paistab, et langes soosingust välja Gorbatšovi režiimi ajal,
nagu suur osa KGB-st, mistõttu ta meie arust Korženkot toetaski.
Ta puhastavat aeglaselt Roskosmost neist, kes näivad uuele režiimile ebalojaalsed,
ja paistab, et ta klaarib nüüd arveid ka Marsil.
Kosmonaut Zahharova oli avameelne Gorbatšovi toetaja.
Noh, küllap saab kompromissi leida.
Kui ma sain autotöölistega kaubale, siis Morozovaga saan ka.
Venelastega on tore töötada.
Nad on otsekohesed.
Neile ei meeldi keerutada.
Peame asjad selgeks rääkima.
Siin on aluspesu Libesele,
hambaniit Crouse'ile,
sokid Halotekile.
Sedasi. - Olgu.
Mul on veel tellimusi.
David Markman tahab veel kuivatatud liha.
Ja Reilly tahab veel pornot.
Need on tema eelistatud žanrid.
Reilly on üks paras pervo.
Rahaga pervo.
Mu lemmikut sorti.
Ja Leelt sain põhjakorealaste uue tellimuse.
Nad tahavad veel seenevastast kreemi, energiabatoone ja USA riideid.
See Põhja-Korea turg, Miloš,
on kullasoon.
Sellest rääkides... Kas eritellimuse kohta on kuulda?
Me põhjakorealasest sõber küsis.
Mu kolleeg tegeleb asjaga. Käsi Leel kannatlik olla.
Su kolleeg... Kui kaua oled sa temaga töötanud?
Mitu aastat. Ta on sõber.
Töötasime koos Kuu peal. Nüüd on ta Maal.
Ja kas su kolleeg oleks ka teistsugusest ärist huvitatud?
Näiteks kui leiaksime siin midagi, mida Maa peal müüa?
Mida küll Maa rahvas siinselt tühermaalt tahaks?
Noh, ma saatsin tütrele Marsi kivi.
Sam leidis selle mu jaoks,
aga see on väga haruldane vulkaaniline klaas.
Kivi?
Lihtsalt kuula.
Ta jumaldas kivi, mille talle saatsid, aga ära nüüd vihastu.
Me olime Gallerias
ning ma lihtsalt vaatasin uusi kõrvarõngaid
ja mõistagi mängis Lily oma uue särava punase kiviga.
Ning juveelipoe omanik küsis minult,
kust see kivi pärit on.
No ma ütlesin talle
ja mõtle, ta pakkus mulle selle eest sealsamas 5000 dollarit.
Ta teeb sellest ehteid
ning ta tahab veel selliseid kive.
Kui sinu tüüp saaks kive Amanda kätte toimetada,
võib see suur võimalus olla.
Nüüd siis tegeleme nii impordi kui ekspordiga?
Miks mitte? - Ei. Miloš, see pole meie ala.
Mul on oma süsteem, mis on aastaid sama olnud.
Ilja, ta sai 50 grammi eest 5000 dollarit. See on haruldane isegi siin.
Mõtle, mida sellega teha saaksime! - Ei, peame ettevaatlikud olema. Selge?
Kui hakkame Maale asju saatma, vajame rohkem inimesi.
Mida rohkem inimesi, seda suurem risk.
Rohkem neid, kes tahavad raha. Rohkem nurjumise võimalusi.
Minu viis on parim, Miloš? Sa ju mõistad?
Jah, ma mõistan.
MOLLY COBBI KOSMOSEKESKUS
Ning loodan siiralt,
et leiame kahekesi sellele olukorrale mõistliku lahenduse,
mis sobib mõlemale riigile.
Oleme ju siiski partnerid.
Tõepoolest oleme.
Partneritena hindame teie koostööd
Svetlana Zahharova õigusemõistmiseks Nõukogude Liitu tagastamisel.
See oli vaid väike rüselus. Muud midagi. Tunded möllasid.
Nad on asteroidide programmi käivitamise pärast suure surve all.
Ja kuuldavasti on Galkin paranemas.
Seega parem oleks lasta komandör Poole'il asjaga tegeleda.
Küsimus pole ohvri paranemises.
Kosmonaut Zahharova rikkus Nõukogude seadust, peadirektor Hobson.
Igatahes on olukord Rõõmuoru komandöril kontrolli all.
Meie harta järgi pole ühelgi M-7 liikmel voli baasi reeglite rikkumist karistada.
See on baasi komandöri valdkond.
Aga asi pole baasi reeglites.
Nagu ma ütlesin, asi on Nõukogude seaduse rikkumises.
Zahharova on Nõukogude kodanik ning ta ründas Nõukogude kodanikku.
Ja M-7 hartas on selgelt kirjas,
et meil on õigus omal soovil igat NSVL-i kodanikku Marsilt tagasi kutsuda.
Praegu tahamegi seda õigust kasutada.
Noh, sellega on keeruline lugu, Irina.
Nagu sa tead, sõlmiti see kokkulepe siis, kui NSVL-i juhtis Gorbatšov,
aga nüüd, mil olete kogenud hiljutist valitsuse vahetumist...
Kas see tähendab ka, et kui Albert Gore'ist sai USA president,
tühistusid kõik president Ellen Wilsoni lepingud?
See...
See pole sama asi.
Üldsegi mitte.
Räägime õige asjast. Olgu?
Sa käid sellega peale,
sest Vassili Galkini onu on teie uue peaministriga lähedane.
See on uue valituse vastaste poolt levitatav propaganda.
Galkini perel pole asjaga pistmist.
Nagu ka teie õigussüsteemis poleks.
Tõsiasi on see, et USA ei kiida üleviimist heaks.
Kui te ei nõustu järgima tingimusi, millega me kõik hartas nõustusime,
siis oleme sunnitud M-7 Alliansis osalemise asjus järele mõtlema.
No see ei läinud hästi või mis?
Tere päevast kõigile.
Arutada on paljutki.
Alustame siis.
Esimese asi päevakorras.
Ameeriklased otsustasid eirata Marsi lepingu tingimusi
ja pole nõus saatma tagasi kosmonaut Zahharovat
õigusemõistmiseks selle eest, et ta ründas
uue poliitbüroo väga lugupeetud liikme sugulast.
Peame sellele jultunud teole vastu hakkama.
Oleme vastust teostamas.
Nende säärasel teol saavad olema tagajärjed.
Direktor,
ehk tasub selle positsiooni üle järele mõelda?
Kui tahame asteroidide programmi taas käivitada,
peaks Zahharova oma ametipostile jääma.
Kas te viitate, et Zahharova ei rünnanudki Vassili Galkinit?
Ei, ma...
Kui teile löödaks nuga selga, seltsimees Babanin,
kas annaksite siis noa tagasi ründajale?
Ei, muidugi mitte.
Seda ma arvasingi.
Peame tegema kindlaks, kas saame taas ameeriklasi usaldada.
Seetõttu ei käivitata asteroidide programmi uuesti enne,
kui teame, mis läks valesti Kronose missioonil,
kus hukkus traagiliselt meie kallis seltsimees Kuznetsov.
Seltsimees Semjonov, teil on esialgne raport
asteroid XF Kronose kinnipüüdmise õnnetuse juurdlusest?
Jah.
Seltsimees Volkova, palun jagage need laiali.
Kohe, seltsimees.
Palun andke üks eksemplar ka Margaret Reynoldsile.
Tahan, et ta tulemused üle vaataks.
Vabandust, aga tegime koopiad vaid...
Andke talle Babanini oma.
Seltsimees Semjonov, palun jätkake.
Ameerika disain oli vigane.
Probleemi põhjustas vaegsummutatud harmooniline võnkumine,
mille kutsus esile kosmoselaeva lennukõrguse juhtimissüsteem.
Ranger-1 lennukõrguse tõukurite kasutamine ärritas...
SOODUSTAVAD TEGURID?
MEHAANILINE RIKE
3. KELDRIKORRUS
Komandör Poole muidugi kaitseb Svetlanat, kes kõnnib ringi, nagu midagi ei juhtunud,
naerab täitevohvitseriga.
Ma kuulsin, et Vassili võib halvatuks jääda.
Ajusurnud.
Manush ütles mulle nii. - Tõesti?
Vean kihla, et Vassili saadetakse koju ja kosmonaut saab vaid noomituse.
Ei... Arvad tõesti nii?
Kas sa ei mõista? Svetlana on püha lehm.
Ta on kosmonaut. Ja Vassili on lihtsalt mats nagu meie.
Kui üks meist saadaks haiglasse ühe neist, siis oleksid tagajärjed hoopis teised.
Ei. - Hoopis teised.
Kuulge, Vassili on paras persevest.
Mis on? Te ju teate, et see on tõsi. - Ja seega võis nii teha?
Mida? Ei. Ma ei väida...
Tõde on see, et neid ei koti, kui üks meist saab viga või surma.
Hei, Sam. On sul hetk aega?
Jah.
See on liig. Lõppema peab.
Ma ütlen, et asi ongi nii.
Kas sa mäletad, kust selle obsidiaani leidsid?
Jah. See oli Peckinpah' mesa juures.
Seal oli neid palju.
Kas viiksid mu hommikul sinna?
Saan vist neid Maa peal müüa. Annan osa tulust sulle.
Kuidas sa mõtled praegu kuradi kivide müümisest,
kui Vassili hüperbaarilises kambris lebab?
Me ei saa praegu tema asjus midagi teha, ainult nende raiskade reegleid eirata.
Asi on siis õigluses, mitte kasumi teenimises?
Miks ei võiks mõlemas olla?
Ole nüüd. Ma sain skafandritüübiga kaubale.
Ta tõstab mind skafandrite järjekorras ettepoole.
Sul on aga ligipääs kulgurile.
Kas oled siis käsi?
Ei.
Olgu, lähen siis jalgsi.
Pagan võtaks.
Oodake!
Kas ma tohin?
Sama diameetri ja kaaluga.
Kaval.
Oleks vaid kohv seda vaeva väärt...
Praegu kõlbab mulle ükskõik milline.
Aitäh.
Asteroidi kinnipüüdmise uute protokollide pöörlemisvektorite kalkulatsioonid?
Jah.
Pean tunnistama,
et ma ei suuda lõplike elementide mudelit järjepidevalt korrata.
Kas ma tohin?
Taustsüsteeme vahetades
võib sul maatriksite inverteerimisega rohkem õnne olla.
Aitäh.
Kohvi eest.
Tatjana Aleksandrovna Volkova.
Mina olen Margaret.
Ma tean. Me kõik teame, kes te olete.
Mitte keegi ei ütle mulle isegi tere.
Direktor Morozova...
Noh, ta tegi üsna selgeks, et peaksime eemale hoidma.
Miks sa siis mind praegu aitasid?
No kohvita naine on ohtlik.
Tõepoolest.
Head õhtut.
Head õhtut, prl Reynolds.
Peamise juurserveri taaskäivitasid?
Kaks korda. Protsessoreid ka.
Kasutu. Kõik on ikka kirillitsas.
Tulen kohe tagasi.
Jevgeni, kas sa tead, mis kasutajaliidesega toimub?
Kõik on kirillitsas.
Jah. Roskosmos otsustas juhtimiskeskuse arvutisüsteemi
algsed Nõukogude parameetrid taastada.
Mida? See ju segab tööd rängalt.
Selle baasi komandörina pean kõiki muudatusi...
Nõukogude Liit ei tunnista enam teid komandörina.
Sa ei saa seda tõsiselt mõelda.
Mul on kahju.
Kurat võtaks.
Ma arvasin, et säärane jura on minevikus.
Paistab, et kõik Nõukogude-meelsed riigid toetavad neid.
ESA ja JAXA on ikka meiega. ISRO puikleb nagu alati.
Mida Houston kogu asjast arvab?
Hobson vaidleb Moskvaga, aga seis ei paista hea.
Nad ei anna järele, tahavad ikka Svetlanat tagasi Maale.
Kuz võiks siin olla. Ta poleks säärast jura talunud.
Tõepoolest.
Vaevalt on asi läbi, seega tehke kõik ohutuskontrolle.
Seejärel oma varustuse ja tööjaamade täielik diagnostika.
Veenduge, et kõik on töökorras.
Palmer, teeme kogu baasi julgeolekukontrolli.
Veendume, et nad muud ei sepitse.
Ja tahan kohemaid Svetlana Zahharova kajuti juurde valve panna,
et sovetid teda vahistada ei üritaks.
Hea mõte.
Olgu, kõigil on ülesanded olemas.
Kohtume kahe tunni pärast siin.
Olgu.
Kuidas see üldse võimalik on, Eli?
Noh, sir...
Kuu aega tagasi oli Rõõmuorg rahvusvahelise koostöö sümbol,
nüüd on see aga uue külma sõja rinne.
Härra president... Al, ma tegelen asjaga, aga Roskosmose uus direktor...
Sa ju mäletad mu kõnet Chicagos?
Ma ütlesin, et külm sõda on läbi.
Arvad, et seda ei korrataks nüüd valimispäevani?
Seda ei juhtu, sir. Ma lahendan olukorra.
Tee seda. - Ja kui tohin...
M-7 Allianssi tulevik on kahtluse all
kosmonaut Zahharova juriidilist staatust puudutava diplomaatilise kriisi tõttu.
Seni oli rahvusvaheline koostöö Marsi koloonia tunnuseks,
aga paistab, et sellega on lõpp,
sest mitu M-7 riiki keelduvad toetamast Gore'i valitsuse ponnistusi
kaitsta Zahharovat uue Nõukogude režiimi karistuse eest.
Ägenev konflikt tekitab muret,
et kahe suurriigi vahel võivad taastuda pinged,
mida pole 1990-ndate algusest saati nähtud.
Selle pärast, mis on ohus,
tuleb asi lahendada kiiresti,
aga kaalutletult ja ilma tormakate otsusteta.
DEV AYESA MARSI KRIISIST
Kõiki huvitab järgmine küsimus.
Kas sa muretsed selle pärast, kuidas USA ja NSVL-i diplomaatiline kriis
Heliose finantsolukorda mõjutab?
Üldsegi mitte. Helios on mitmemaine firma.
Antud tüli meid ei puuduta. - Shaw.
Mu skafander ja kaamera on valmis?
Üsna lahe, eks?
Ohjad on taas Dev Ayesa käes. Ootan juba, et ta seal korra majja lööks.
Käigu ta kuradile.
Mis sul Devi vastu on? - Ta tõttu jäid paljud mu tuttavad tööta.
Tujurikkuja oled.
Siin on su kaamera ja jahutusrüü.
Ma toon su skafandri.
Pane oma kraam ühte neist kappidest.
...sest Helios on teenindusettevõte. Ma muudan seda kõike,
naasmaks algse visiooni juurde: luua Marsil õitsev koloonia,
mitte ainult astronautidele-teadlastele, vaid igaühele, kes sinna minna tahab.
Hei. Kuidas läheb?
Ma lähen esimest korda pinnale.
Teen laste jaoks pilte.
Ja siin on sinu skafander.
Kas sellise saaksin?
Kõik on broneeritud.
Kui tahad täna väljas käia, siis on vaid see saadaval.
Pead raadiosaatjat kasutama.
Kas sees peaks selline lõhn olema?
Nad on mesa peal, rändur.
Nad on meid kaks päeva jälitanud.
Vaid üks hõim kannab sellist sulgedest peaehet.
Noyuhka komantšid.
Ära vaata, lollpea!
Kus need kuradi asjad on?
Sami sõnul pidid siin olema.
Bingo.
Pagan võtaks!
Persse!
Pagan!
Komandör Poole?
Vabandust, et segan...
Mis on?
Noh...
Proua, me allkorrusel tunneme...
muret selle pärast, kuidas te Svetlana Zahharovaga tegelesite.
Kes on „me“? - Osa meist Heliose töötajatest.
Vassili oli meie kolleeg
ja meie arust peaks kosmonaut Zahharova kohasema karistuse saama.
Kust te teate, millise karistuse ta saab?
No me kuulsime, et te ei pruugi teda tagasi saata.
Kuulsite?
Selge.
Jajah.
No mina rääkisin kõigiga, kes kohal olid,
ja teil pole aimugi, kui keeruline see olukord on.
Vabanda nüüd mind... - Vassili on hüperbaarilises kambris.
Lämmastik veres võib põhjustada insuldi, halvatuse või hullematki.
Zahharova aga jalutab vanaviisi ringi?
See pole õige.
Te teate seda.
Kuidas edeneb, doktor?
Peamine mure on arteriaalse gaasi emboolia.
Võimatu ennustada.
Aga ta on tugev. Võime loota.
Mida sa sellest segadusest arvad?
Oleme sinuga hullematki üle elanud.
Hei, kus Miles on? Peame obsidiaani enne starti hüpiku lasti panema.
Kust mina tean, Rich. - Arvasin, et läksite koos.
Ei, ta...
ta kutsus mind, aga ma keeldusin.
Ta pidanuks nüüdseks naasma.
Peaaegu viis tundi on möödas.
Peame ta üles otsima.
Miles, siin Sam. Kas sa kuuled?
Miles, siin Samantha. Kas sa kuuled? Vasta.
Waters, siin Kulgur 7. Jõudsin Peckinpah' mesa juurde.
Ma vist näen, kuhu ta läks. - Selge.
Ei... Ei.
Jumal tänatud. Miles, kas oled kombes?
Miles. Miles!
HAPNIKU TARBIMINE KÕRGE
Sam, sa leidsid mu üles.
Jumal tänatud. Sa pead mind siit päästma, Sam.
Mis juhtus?
Kas sa kuuled mind? Kuidas sa küll sinna alla sattusid?
Raadiosaatja on vist rikkis. Oot, ma päästan sind sealt.
Ma kukkusin ja vigastasin vist selle käigus oma kätt.
Aitäh, et mulle järele tulid. - Kuradi persevest!
Mis sul viga on, raisk? - Sam!
Sa oled elus vaid tänu Heliose skafandri balloonile!
Sam, rahu! - Mis sul viga on, raisk?
Sam, rahune maha!
Püsi paigal.
Rahulikult!
Olgu, valmis.
Aitäh.
Kulgur 7, Waters. Vasta. Kas leidsid Milesi üles? Vasta.
Peaksime tagasi minema. - Jah.
Waters, Kulgur 7. Ma leidsin ta üles. Kõik on korras. Naaseme peagi.
Tore kuulda, Kulgur 7. Palun löö teda minu poolt.
Kas see peab paika?
Jah.
Tulge mu kabinetti.
Istu.
Tahan, et siin oleksid.
Võtke istet, seltsimees Semjonov.
Me uurisime just õnnetuse raportit,
mille teie osakond avaldas.
Kas on mingisugune probleem?
Räägi talle, mida mulle ütlesid.
Esines tootmisviga asteroidi ankrupoltides,
mille disainis ja ehitas Roskosmos, aga kvaliteedikontroll seda ei märganud.
Need ei vastanud normidele
ja poleks tohtinud kasutusluba saada.
See oli üks õnnetuse peamisi põhjuseid.
Aga see, et komandör Baldwin andis erakorralise kosmosekõnni loa?
Teie raportis olid juhtimise mured selgelt välja toodud,
aga isegi kui kõik oleks plaanipäraselt läinud,
oleksid ankrupoldid alt vedanud
ja missioon nurjunud.
Seda teie raportis ei mainita.
Ma ei istu siin ega kuula ameeriklase alusetuid süüdistusi...
Te istute siin, kuni saate loa lahkuda.
Kui NASA saab selle kätte, kontrollivad nad igat kalkulatsiooni,
enne kui info ühisesse intsidendi raportisse lisavad.
Nad mõistavad, et poltide ekstrapoleeritud tugevus
ei saa kuidagi õige olla.
Ja Roskosmost süüdistataks tõe kinni mätsimises.
Ning president Korženko valitsus oleks kogu maailma ees piinlikus olukorras.
Direktor, ma... - Te olete ju osav insener.
Teadsite seda kõike, eks?
Aga raportisse seda ei pannud.
Miks?
See oli ühikute viga, mis tehti tootmise varajases faasis.
NASA saatis pöördemomenditesti info
naeljalgades, meie kasutame aga njuutonmeetreid.
Ja keegi eksis teisendusega.
Poldid kiideti heaks ja saadeti kohale.
Alles pärast õnnetust me...
avastasime vea.
Kes teisendusega eksis?
Minu meeskond tegi kalkulatsioonid
ja seega mina vastutan.
Lõpuks ometi
mingisugunegi vastutus.
Suurepärane töö, Margaret. Püsi siin.
Läki, Kirill.
See on luuletus, mille Puškin kirjutas aastal 1825.
Ta kirjutas selle Anna Petrovna Kernile, kellega oli tal armusuhe.
„Kaugel mu pimedas eksiilis möödusid päevad nii aeglaselt.
Ilma hiilguseta. Ilma inspiratsioonita.
Ilma eluta. Ilma pisarateta. Ilma armastuseta.
Siis mu vaim ärkas ja sina ilmusid taas välja.
Nagu põgus ilmutus. Nagu puhta ilu vaim.“
Sa tegid täna teene Nõukogude Liidule.
Ja minule.
Tahan sulle selle anda.
Foto meie maapealse juhtimistiimi inseneridest aastal 1969.
Sergei?
Sa tundsid teda?
Jah.
Me töötasime kaua koos.
Ta oli lähedane sõber.
Palun võta foto tänutäheks minult selle eest, mida sa täna tegid.
Mis temast saab?
Kirillist.
Ta leiab uue töökoha.
Tahtsin sind siia, sest ma tean, milleks sa võimeline oled.
Nad kõik kardavad.
Igaüks kardab oma varju.
Sina oled teistsugune.
Ameeriklased võtsid sind enesestmõistetavana.
Mina nii ei tee.
Ning ma kinnitan sulle, et töö, mida koos teeme,
viib meid kaugele kosmosesse.
Tänan, direktor.
Tõsta tempot.
Ole vait. - Tõsta tempot.
Tõsta tempot. - Ole vait, raisk!
Tõsta tempot.
- Ole vait, raisk!
Kuradi sitakott! - Tõsta tempot.
Eli! Mis toimub?
Vabandust, ma lihtsalt...
See raibe ei jäänud vait.
Teame mõlemad, et asi pole rattas.
Jah, palun vabandust.
President materdas mind. Ta oli üsna pahane.
Kui pahane?
Noh, ta võis vihjata, et mina isiklikult tõin külma sõja tagasi.
Kahju. Ma tean, kui raske see töö on.
Ma olen kombes. Lihtsalt... - Sa pole kombes.
Su kolesterool on taas tõusnud. Sa ei maga.
Hemorroidide tõttu suudad vaevu istuda.
Kas sa üritad nii mu tuju tõsta, Kath?
Sul polnud vaja seda töökohta vastu võtta.
Ma tean.
Ma lihtsalt... Mu jaoks oli see...
Su kohus. - Jah.
Ma tean. Aga sel ei tule lõppu.
Sa ei otsusta ju ühel päeval, et oled piisavalt head teinud.
Praegu ei tee ma muud, kui hävitan meie liitu Marsil.
No küll sa mõtled midagi välja, kallis. Nagu alati.
Ma ei vääri sind. - Ei vääri jah.
Vaid paar aastat veel. Ma luban selle sulle heastada.
Me peaksime nüüdseks pensionipõlve nautima,
maailmas ringi reisima.
Me saame veel terve elu reisida.
Selleks ajaks, kui sa töö lõpetad, ei talu me põlved enam kõndimist.
Aruba rand kõlab praegu tõepoolest hea.
Või kruiis Niilusel.
Tead mida?
Ma lugesin ühest templist Indias.
Indias?
See oli imeilus, Eli.
Mitte Taj Mahal, vaid lõuna pool.
Mis linn see on seal India ookeani lähedal?
Eli?
Ei, ma lihtsalt...
Ma vist mõtlesin just midagi välja.
Pean kosmosekeskusesse naasma. - Praegu?
Aitäh. Ma armastan sind. - Eli!
Sa oled dressipükstes.
India?
Nad on ainus neutraalne M-7 riik.
Nad võtavad Svetlana vastu, kui ta Maale naaseb.
Ta läheb Indias kohtu alla?
Korženko ja president Gore juba kiitsid selle heaks.
Kui Svetlana jõuab Unitysse,
on Roskosmos nõus taas Marsi harta tingimusi täitma
ja mina saan baasi ohjad tagasi.
No see on tore, aga mis Svetlanast saab?
Me ei või teda huntide ette visata. - Muidugi mitte.
Ta saab õiglase kohtuprotsessi
sõltumatu kohtunikuga, kes kõiki tõendeid uurib.
Arvad, et sovetid peavad kokkuleppest kinni?
Riigidepartemang kiitis asja heaks.
Nende arust saame julgeolekuprotokollidega igasugust kättemaksu ennetada.
Kari kontorinokse, kes üritavad enda nahka kaitsta...
See pole õige. Sa pead keelduma.
Jah, saada ta põrgu.
Ed, ma juba nõustusin.
Mis asja?
Svetlana pole kogu asjas süütu.
Ta vigastas rängalt Heliose töötajat.
Tahtlikult või mitte, ta teol peavad tõelised tagajärjed olema.
Sa pead mind selles asjas toetama, Dani. Svetlana on üks meie parimaid.
Ja ta on siinse baasi jaoks tähtis.
Ja ta on asteroidide püüdmise tiimile tähtis.
Ma tean seda.
Ära saada teda tagasi. Leia teine viis.
Ma ei saa.
Sa ei ürita.
Ma ei saa ega ürita.
Muidugi mitte.
See on nii kuradi tüüpiline.
Tüüpiline millele?
Sinule!
Sa oled alati valmis ülemusi rõõmustama, et oma karjääri edendada.
Jätsin selle töö tõttu pensionipõlve pooleli.
Arvad, et mind mu karjäär kotib?
Kui asi on tüüpiline, siis hoopis sulle.
Mida see tähendama peaks?
Sa teed korduvalt erandeid inimestega, kellest sa hoolid.
Ja nüüd teed seda taas Svetlanaga.
Arvad, et ma ei näe, mis teie vahel toimub?
Sa lased jällegi isiklikel tunnetel oma otsustusvõimet mõjutada.
Jällegi?
Gordoga Jamestownis. Dannyga, kui me...
Dannyga juhtunu pole minu süü!
Tõesti?
Sa ei mäleta, kuidas üritasin sind veenda, et ta pole valmis?
Aga sa eirasid mind, sest ei tahtnud tõde näha.
Sa lasid tunnetel end mõjutada ja seetõttu ta...
Ja mis seetõttu sai?
Ütle nüüd seda, Dani.
Ütle seda.
Svetlana Zahharova lahkub täna Unityga.
Ma olen otsustanud.
Tatjana?
Kas oled kombes?
KGB võttis ta kinni.
Kelle?
Mu mentori Kirill Semjonovi.
Ei...
See pole nii...
Kirill vallandati. Direktor ei teeks... - Muidugi teeks.
Ta on üks neist.
Kaks meest tulid Kirilli kabinetti
ja viisid ta kõigi nähes ära.
Mitte keegi ei teinud midagi.
Kõik on argpüksid.
Isegi mina.
Tere päevast kõigile.
Mul on hea uudis.
Ameeriklased andsid järele.
Tänu meie ponnistustele
läheb kosmonaut Zahharova riigivastaste roimade eest kohtu alla.
Tubli töö! Aitäh teile.
Täna on taas tegus päev, seega hakkame pihta.
Esimene asi päevakorras...
Ongi kõik.
Hüpiku start on vist 30 minuti pärast.
Ei, see pole läbi.
Sveta, sa ei pea...
Jõuaksime praegu 4. keldrikorrusele varjuda.
Idamoodulit veel tehakse ja õhk olemas, aga praegu pole seal kedagi.
Edward...
Saaksin sulle moona ja kraami tuua, kuni asi üle läheb.
Ja siis hoiame sind kuidagi siin.
Edward, ma ei lase sul enda karjääri hävitada, et minu oma kaitsta.
Ma viin ta ise.
Sir, kindel? Tee peal on palju vihaseid inimesi.
Ma ütlesin, et viin ta ise.
Just nii, sir.
Kas oled valmis?
Head aega, Edward.
Tõlkinud Silver Pärnpuu